कोंच|थाना क्षेत्र के ददरेजी के पास एक टेंपो ने बाइक सवार पड़रावां निवासी प्रशांत कुमार को धक्का मार दिया। धक्का मार कर भागने के क्रम में गोह के तरफ से आ रहे बाजार वर्मा के विजय सिंह के बाइक में भी धक्का मार दिया जिससे वह भी गंभीर रूप से घायल हो गए। दोनों घायलों को ग्रामीणों के सहयोग से सामुदायिक स्वास्थ्य केंद्र में भर्ती कराया गया जहां से डॉक्टरों ने प्राथमिक उपचार के बाद बेहतर इलाज के लिए अनुग्रह नारायण मगध मेडिकल कॉलेज अस्पताल रेफर कर दिया। टेंपो चालक गाड़ी लेकर भागने में सफल रहा। पुलिस छानबीन कर रही है।